Programozzunk micro:biteket! A lapka 20 db NYÁK csatlakozó érintkezővel, 3 db digitális/analóg gyűrűs csatlakozóval és 3V-os kimeneti csatlakozóval rendelkezik, amelyek számos külső eszköz (szenzorok, szervó motorok, LED-ek, hangszórók, stb.) csatlakoztatására adnak lehetőséget, így az eszköz alkalmas arra is, hogy a robotika témakörébe bevezessük a diákokat, akár úgy is, hogy a megépített eszközöket a saját mobil eszközeik segítségével irányíthassák. Az eszköz „csak” egy mikrovezérlő, ezért a felprogramozásához szükséges egy számítógép (asztali, notebook, vagy akár tablet és okostelefon), amellyel vagy USB kábellel, vagy Bluetooth kapcsolaton keresztül kapcsolódhatunk.Megvásárolható kiszerelések A micro:bit-eket többféle csomagban, kiszerelésben is meg lehet vásárolni.

BBC micro:bit alap panel (egyéni vásárlóknak ajánlott) A csomag 1 db micro:bit lapkát tartalmaz, semmi mást, vagyis USB kábelt is külön kell vásárolni hozzá, ha azzal nem rendelkezünk.

BBC micro:bit go csomag (egyéni vásárlóknak ajánlott) 1 db BBC micro:bit panel 1 db elemtartó kábellel és csatlakozóval 2 db AAA elem 1 db USB táp/adat kábel programozáshoz 1 db rövid leírás

BBC micro:bit club csomag (iskolák számára ajánlott) 10 db BBC micro:bit panel 10 db elemtartó kábellel és csatlakozóval 20 db AAA elem 10 db USB táp/adat kábel programozáshoz 10 db rövid leírás

A micro:bit programozása asztali, illetve mobil környezetben is lehetséges, használhatunk vizuális blokknyelvet (JavaScript Blocks Editor), de akár Python alapú programozási környezetben is írhatjuk a kódot, amelyet USB, illetve Bluetooth kapcsolat segítségével tölthetünk fel a eszközre. Ezen környezeteket a http://micro:bit.org/code/ webcímen érhetjük el.